OpenLLM-France/wikimedia huggingface dataset:
# Nico, el ren que somiava volar

Nico, el ren que somiava volar (títol original en finès: Niko - Lentäjän poika; títol internacional en anglès: Niko & The Way to the Stars) és una pel·lícula d'animació de 2008, dirigida per Michael Hegner i Kari Juusonen i produïda per nombroses empreses com ara Cinemaker Oy o Anima Vitae. Es va estrenar el 10 d'octubre de 2008 a Finlàndia i distribuïda en aquest país per Nordisk Film Theatrical Distribution. Es va doblar al català i es va publicar el 23 de desembre de 2009 amb la distribució de Filmax a divuit sales cinematogràfiques, disset a Catalunya i una a Andorra. L'octubre de 2012 es va estrenar la seqüela Nico 2: Germà petit, problema gran (Niko 2 - Lentäjäveljekset).

## Argument

Nico és un petit ren que viu a la Vall dels rens en companyia de la seva mare. No ha mai vist el seu pare, que forma part de la llegendària Brigada del pare Noel composta de rens que tiren el trineu volador del Pare Noel. Nico s'entrena sense parar en volar, amb l'esperança d'unir-se un dia amb el seu pare, però els seus esforços són en principi infructuosos. Decideix finalment marxar a la recerca del seu pare, acompanyat del seu amic, un esquirol volador anomenat Julius. Tots dos, gràcies a l'ajuda de la mostela Wilma, arriben fins a la regió llunyana on s'aixequen les Muntanyes del Pare Noel. Però llavors han d'enfrontar-se a una banda de llops el cap dels quals, Llucifer, ambiciona reemplaçar el pare Noel.

## Repartiment

| Personatge | Veu en finès |
| ren Nico | Olli Jantunen |
| esquirol volador Julius | Hannu-Pekka Björkman |
| llop negre | Vesa Vierikko |
| líder del ramat de rens | Tommi Korpela |
| ajudant | Juha Veijonen |
| pressa | Jussi Lampi |
| Essie | Minttu Mustakallio |
| Rimppa | Risto Kaskilahti |
| mostela Wilma | Vuokko Hovatta |

## Recepció

El lloc AlloCiné dona al film una nota mitjana de 3,8 sobre 5 basada en disset crítics de premsa, de les quals catorze li donen una nota de 4 sobre 5 i tres una nota de 3 sobre 5.

## Premis i nominacions

El film obté diversos premis en festivals de cinema arreu del món. Rep el premi Cinékid al festival Cinékid d'Amsterdam 2008, i un premi CIFEJ amb esment especial al Festival del film per a nens de Oulu a Finlàndia ; l'any 2009, rep un premi Jussi als Jussy Awards a Finlàndia.

## Notes

* ↑ El títol d'estrena a TV3, el 17 de desembre de 2017, va ser «Nico, el ren que volia volar».

## Referències

* ↑ «Nico, el ren que volia volar». Ésadir.cat. [Consulta: 10 novembre 2018].
* ↑ «Nico, el ren que somiava volar». Base de dades del cinema en català. Gencat.cat. [Consulta: 9 desembre 2022].
* ↑ «Fitxa tècnica de la pel·lícula». Gencat.cat. Arxivat de l'original el 2010-01-07. [Consulta: 9 desembre 2022].
* ↑ «The Flight Before Christmas» (en anglès). [Consulta: 10 novembre 2018].
* ↑ «Avis sur le film Niko, le petit renne». [Consulta: 10 novembre 2018].
* ↑ «Niko - lentäjän poika». [Consulta: 10 novembre 2018].

## Enllaços externs

* Pàgina oficial de la pel·lícula (castellà)
# Puntius herrei

Puntius herrei és una espècie de peix cipriniforme de la família dels ciprínids que es troba al llac Lanao (Mindanao, Filipines).

## Referències

* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Herre, A.W.C.T., 1953. Check list of Philippine fishes. Res. Rep. U.S. Fish Wild. Serv., (20):977 p.
* Lambert, Derek J.: Freshwater Aquarium Fish. Chartwell Books, Edison, Nova Jersey, Estats Units. Any 1997. ISBN 0-7858-0867-1.
* Mills, Dick: The Bumper Book of Tropical Aquarium Fishes (2a edició). Interpet Publishing. Any 2002. ISBN 1842860747.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Nemacheilus doonensis

Nemacheilus doonensis és una espècie de peix de la família dels balitòrids i de l'ordre dels cipriniformes.

## Morfologia

Els mascles poden assolir els 3,2 cm de longitud total.

## Distribució geogràfica

Es troba a Uttar Pradesh (Índia).

## Referències

* ↑ Bleeker P. 1863. Sur les genres de la famille des Cobitioïdes. Versl. Akad. Amsterdam v. 15. 32-44.
* ↑ BioLib (anglès)
* 1 2 FishBase (anglès)
* ↑ Talwar, P.K. i A.G. Jhingran 1991. Inland fishes of India and adjacent countries. vol 1. A.A. Balkema, Rotterdam. 541 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. Fishes of the World (en anglès). 3a edició. John Wiley and Sons, 1994. ISBN 978-0471547136.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Nelchina

Nelchina és una concentració de població designada pel cens dels Estats Units a l'estat d'Alaska. Segons el cens del 2000 tenia 71 habitants.

## Demografia

Segons el cens del 2000, Nelchina tenia 71 habitants, 27 habitatges, i 20 famílies La densitat de població era de 0,6 habitants/km².
Dels 27 habitatges en un 25,9% hi vivien nens de menys de 18 anys, en un 66,7% hi vivien parelles casades, en un 0% dones solteres, i en un 25,9% no eren unitats familiars. En el 25,9% dels habitatges hi vivien persones soles el 3,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,15.
Per edats la població es repartia de la següent manera: un 28,2% tenia menys de 18 anys, un 5,6% entre 18 i 24, un 19,7% entre 25 i 44, un 32,4% de 45 a 60 i un 14,1% 65 anys o més.
L'edat mediana era de 43 anys. Per cada 100 dones hi havia 153,6 homes. Per cada 100 dones de 18 o més anys hi havia 131,8 homes.
La renda mediana per habitatge era de 40.625 $ i la renda mediana per família de 40.625 $. Els homes tenien una renda mediana de 37.917 $ mentre que les dones 18.750 $. La renda per capita de la població era de 10.742 $. Aproximadament el 19% de les famílies i el 17,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Nelchina». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- Nelchina». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Quarkonium

En física de partícules, el quarkonium és el nom donat a un mesó sense sabor, el qual està constituït per un quark i el seu antiquark.
A causa de la gran massa del quark t, el toponium no existeix, ja que es produeix la desintegració del quark t mitjançant la interacció electrofeble abans que un estat d'enllaç es pugui formar. En general, quarkonium es refereix només a charmonium i bottomonium, i no a qualsevol dels més lleugers estats quark-antiquark. Aquest ús és pel fet que els quarks més lleugers (u, d i s) són molt menys massius que els quarks més pesants, de manera que l'estat físic realment vist en els experiments són barreges de mecànica quàntica dels estats de quarks lleugers. Les diferències en la massa, molt més gran entre els quark c i b i els quarks més lleugers, resulten en estats que estan ben definits en termes d'un parell quark-antiquark de sabor determinat.

## Referències

* ↑ Quarkonium a A. Chisholm, Measurements of the χc and χb Quarkonium States in pp Collisions with the ATLAS Experiment, Springer Theses
* ↑ «quarkonium in nLab». [Consulta: 8 gener 2021].
* ↑ «Quarkonium». Gran Enciclopèdia Catalana. Barcelona: Grup Enciclopèdia Catalana.
# Nematòcers

Els nematòcers (Nematocera, gr. "nema, -atos", fil i "keras", banya o antena) són un subordre de dípters on s'inclouen insectes tan populars com els mosquits.

## Característiques

Els nematòcers es caracteritzen per tenir les antenes filiformes de 6 o més segments (d'on els ve el nom), sovint plomoses, i un cos també allargat. Les larves de gairebé totes les espècies són aquàtiques.

## Taxonomia

La taxonomia d'aquest subordre encara és objecte de discussió. Els nematòcers són un dels dos subordres clàssics de dípters, junt amb els braquícers, però la majoria dels autors considera que és un grup parafilètic, que agrupa Famílias que han conservat característiques primitives:
Provisionalment s'utilitza encara la divisió clàssica de 7 infraordres i 35 famílies.
* Infraordre Tipulomorpha
** Família Cylindrotomidae
** Família Limoniidae
** Família Pediciidae
** Família Tipulidae
* Infraordre Psychodomorpha
** Família Canthyloscelidae
** Família Perissommatidae
** Família Psychodidae
** Família Scatopsidae
** Família Trichoceridae
* Infraordre Ptychopteromorpha
** Família Ptychopteridae
** Família Tanyderidae
* Infraordre Culicomorpha
** Família Ceratopogonidae
** Família Chaoboridae
** Família Chironomidae
** Família Corethrellidae
** Família Culicidae
** Família Dixidae
** Família Simuliidae
** Família Thaumaleidae
* Infraordre Blephariceromorpha
** Família Blephariceridae
** Família Deuterophlebiidae
** Família Nymphomyiidae
* Infraordre Bibionomorpha
** Família Anisopodidae
** Família Bibionidae
** Família Bolitophilidae
** Família Cecidomyiidae
** Família Diadocidiidae
** Família Ditomyiidae
** Família Hesperinidae
** Família Keroplatidae
** Família Lygistorrhinidae
** Família Mycetophilidae
** Família Pachyneuridae
** Família Rangomaramidae
** Família Sciaridae
* Infraordre Axymyiomorpha
** Família Axymyiidae

## Vegeu també

* Mosquit

## Referències

* ↑ Etimologia
* ↑ Integrated Taxonomic Information System - Nematocera
* Fauna Europaea - Nematocera

## Enllaços externs

* Zumbado, Manuel, Dipteros de Costa Rica: Purrujas, zancudos, mosquitos, bocones, tábanos, moscas y otros (castellà)
# Neuländer Wettern

El Neuländer Wettern (Wettern de Neuland) també anomenat Neulander Deichwettern és un canal de desguàs de Neuland, un barri d'Hamburg. Desguassa el polígon industrial i la zona d'habitació i d'horts del costat occidental de l'autopista E25 i el parc natural dels Aiguamolls de Neuland (Neuländer Moorwiesen) enllà de l'autopista.
El wettern té un problema de capacitat fet per l'home, per la impermeabilització creixent de moltes superfícies dels afores, que condueix a un desguàs massa accelerat en temps de pluges fortes així com per les bombes massa febles a la resclosa de desguàs. La construcció projectada d'un parc logístic «Neuland 23» als prats humits entre els horts i l'autopista només pot augmentar el risc d'inundació. Es cerquen solucions ecològiques per mantenir i utilitzar les aigües pluvials a la zona, sense carregar més el wettern ni crear un risc per als veïns. Terrats verds amb «efecte d'esponja» i dipòsits haurien de neutralitzar els efectes negatius de la impermeabilització.

## Referències

* ↑ Stadtatlas-Großraum Hamburg (en alemany). Hamburg: PAS Verlags GmbH, 2009, p. 72-73. ISBN 978-3-934272-92-7.
* ↑ Gipp, Jochen «Neuland ist weiter deutlich zu nass» (en alemany). Hamburger Abendblatt, 20-10-2014.
* ↑ Gipp, Jochen «Schlechtes Klima für den Bebauungsplan "Neuland 23"» (en alemany). Hamburger Abendblatt, 07-02-2015.
* ↑ Gipp, Jochen «"Neuland 23" wird Klima-Modell». Hamburger Abendblatt, 13-01-2015.
# Quàntic de flux magnètic

| Valors CODATA | Valors CODATA | Unitats |
| Φ $_0$ | 2.067833 848 ... × 10 −15 | Wb |
| K $_J$ | 483597 ,8484... × 10 9 | Hz / V |
| K $_{J-90}$ | 483597 ,9 × 10 9 | Hz / V |
El flux magnètic, representat pel símbol Φ, enfilant algun contorn o bucle es defineix com el camp magnètic B multiplicat per l'àrea del bucle S, és a dir Φ = B ⋅ S. Tant B com S poden ser arbitraris, és a dir, Φ també ho pot ser. Tanmateix, si es tracta del bucle superconductor o d'un forat en un superconductor a granel, el flux magnètic que enfila aquest forat/bucle es quantifica. El quàntic de flux magnètic (superconductor) Φ$_0$ = h/(2e) ≈ 2.067833 848 ... × 10 −15 Wb és una combinació de constants físiques fonamentals: la constant de Planck h i la càrrega de l'electró e. El seu valor és, per tant, el mateix per a qualsevol superconductor. El fenomen de la quantificació de flux va ser descobert experimentalment per BS Deaver i WM Fairbank i, independentment, per R. Doll i M. Näbauer, el 1961. La quantificació del flux magnètic està estretament relacionada amb l'efecte Little–Parks, però va ser predita anteriorment per Fritz London el 1948 utilitzant un model fenomenològic.
La inversa del quàntic de flux, 1/Φ$_0$, s'anomena constant de Josephson i es denota K$_J$. És la constant de proporcionalitat de l'efecte Josephson, que relaciona la diferència de potencial a través d'una unió Josephson amb la freqüència de la irradiació. L'efecte Josephson s'utilitza molt àmpliament per proporcionar un estàndard per a mesures d'alta precisió de la diferència de potencial, que (de 1990 a 2019) es van relacionar amb un valor fix i convencional de la constant de Josephson, denotada K $_{J-90}$. Amb la redefinició de 2019 de les unitats base SI, la constant de Josephson té un valor exacte de K$_J$ = 483.597,84841698... GHz⋅V$^{−1}$ 483.597,84841698... GHz⋅V$^{−1}$ 483.597,84841698... GHz⋅V$^{−1}$, que substitueix el valor convencional K$_{J-90}$ .

## Referències

* ↑ Parks, R. D. (en anglès) Science, 146, 3650, 11-12-1964, pàg. 1429–1435. DOI: 10.1126/science.146.3650.1429. ISSN: 0036-8075. PMID: 17753357.
* ↑ Londres, Fritz. Superfluids: Macroscopic theory of superconductivity (en anglès). John Wiley & Sons, 1950, p. 152 (footnote).
* ↑ «The Feynman Lectures on Physics Vol. III Ch. 21: The Schrödinger Equation in a Classical Context: A Seminar on Superconductivity, Section 21-7: Flux quantization». feynmanlectures.caltech.edu. [Consulta: 21 gener 2020].
* ↑ «Mise en pratique for the definition of the ampere and other electric units in the SI». BIPM. Arxivat de l'original el 2021-03-08. [Consulta: 29 novembre 2022].
# Quàntum

En física, el terme quàntum (en plural, quanta) s'utilitza per a referir-se a una unitat elemental i indivisible.
El descobriment de les lleis de la física quàntica a principi del segle xx va revelar que algunes magnituds físiques, com ara l'energia, no poden prendre qualsevol valor sinó només certs valors concrets, múltiples d'una quantitat base. Aquesta quantitat base és el quàntum, que pot prendre diferents noms depenent de la magnitud de què estiguem parlant; així, per exemple, el quàntum de llum (o d'energia) és el fotó.
La quantificació (o quantització) fa referència a la reformulació d'una teoria clàssica en el formalisme de la física quàntica. Encara que la física clàssica és només una bona aproximació de la física quàntica per a fenòmens a escala macroscòpica, la construcció de la teoria quàntica es fa sovint en sentit contrari, començant a partir de la teoria clàssica existent, per derivar la seva rèplica més fonamental quàntica. Posem per cas, hom pot parlar de la quantificació del camp electromagnètic.
Tot el que podem dir sobre la teoria dels quanta es pot resumir en una clàusula molt simple:
    L'acció mínima en la natura és, per a tots els sistemes, S≥ħ/2,
en què ħ és el quàntum de moment angular i d'espín, i S és l'acció mínima en la natura.

## Vegeu també

* Quàntum elèctric.
* Constant de Planck.
* Unitats de Planck.

## Referències

Viccionari
# Quentin Costa

Dr. Quentin Costa és un caràcter de ficció que apareix a la sèrie de la televisió Nip/Tuck, protagonitzat per Bruno Campos.
És el cirurgià plàstic que treballa pel consultori de McManara/Troi i posteriorment a l'spa De La Mer.

## Història del personatge

Quentin és un cirurgià plàstic d'Atlanta, que ha anat a ajudar al doctor Christian Troy per a practicar una operació facial a Sean McNamara (que tenia un tall al pòmul dret). Sean McNamara deixarà el treball de cirurgià plàstic i li va proposar a Quentin formar part de la seva firma de cirurgians. Inicialment, Christian es negava a canviar de soci, però més endavant va donar suport a la decisió. Episodis més tard, Quentin va sortir a visitar clubs amb Sean. Mentre Quentin rebia sexe oral d'unes col·legiales, li guinya l'ull a Christian. Això va fer que Christian s'enfadés i deixés el club. En aquest mateix episodi, Christian, durant una operació, li sol·licita ajuda a Quentin perquè s'encarregui de Kit, que té una relació a tres bandes amb Christian i Kimber Henry. Al llit, Quentin li va tocar provocativament el cul a Christian, deixant en evidència la seva bisexualitat; això provoca una baralla i que s'acabés l'acte sexual. Més endavant, Christian sospita que Quentin està involucrat en drogues, pel que demana l'ajuda de Sean, que estava retirat, perquè fes una cirurgia de trasplantament facial.
Per això, Sean decideix tornar a la cirurgia, però hi ha un sentiment d'odi entre Quentin i Sean perquè aquest s'ha relacionat amb Julia McNamara, l'ex-dona de Sean. Més endavant, Quentin és atrapat mentres un pacient del consultori li practica sexe anal. Sean ho aprofita per a acomiadar-lo, ja que l'obliga a decidir entre perdre la llicència o renunciar a la firma. Quentin renuncia a la firma amb el requisit que li paguin la meitat de l'últim mes. Després aconsegueix treball a l'spa De La Mer, de Julia McNamara, però poc després és acomiadat per una baralla amb la seva mestressa.
Al final de la Tercera Temporada (episodi3.15) es revela la identitat de The Carver, que és en realitat Quentin Costa ajudat per la seva germana Kit McGraw.

## Faceta del personatge

* Durant un temps, consumí cocaïna, malgrat que admet que va ser en un breu període.
* Quentin és bisexual.
* A l'episodi 3.14, es revela que Quentin no té penis per un defecte durant la gestació (això es deu al fet que va ser producte d'un incest), anomenat Deficiència 5-alpha-reductase.
* A l'últim capítol és víctima de The Carver, però a aquí es descobreix que és ell qui el personifica, amb la seva germana Kit.
* Quentin menciona una vegada tenir un germà petit, però segurament és una altra mentida.
* Quentin pot ser un bon oponent en una baralla, això es mostra quan aconsegueix reduir al soldat que l'estava atacant, però podria ser que el soldat estigués medicat.

## A Internet

* lloc del club de fans de Quentin Costa Arxivat 2016-03-03 a Wayback Machine. (anglès)
# Quentin Chaney

Quentin Chaney (nascut el 25 de novembre de 1985 a Tulsa, Oklahoma) és un jugador de futbol americà que va jugar en l'equip de la Universitat d'Oklahoma.
Va jugar entre el 2005 i el 2008 ocupant la posició de receptor i portant els números 19 (el primer any) i 84.

## Referències

* ↑ «Quentin Chaney» (en anglès). 247sports. [Consulta: 16 octubre 2018].
* ↑ «Quentin Chaney» (en anglès). SRCFB. Sports Reference LLC. [Consulta: 24 juliol 2024].

## Enllaços externs

* Fitxa del jugador a www.soonersports.com Arxivat 2012-05-24 a Wayback Machine. (anglès)
# Neoplecostomus paranensis

Neoplecostomus paranensis és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 9,3 cm de llargària total.

## Distribució geogràfica

Es troba a Sud-amèrica: conca del riu Paranà.

## Referències

* ↑ Eigenmann C. H. & Eigenmann R. S. 1888. Preliminary notes on South American Nematognathi. I. Proc. Calif. Acad. Sci. (Ser. 2) v. 1 (pt 2). 119-172.
* ↑ BioLib (anglès)
* 1 2 FishBase (anglès)
# Rafael Castejón Gómez

Rafael Castejón Gómez (València, 1895 - Barcelona, 1984) fou dirigent esportiu vinculat al basquetbol.
Va ser directiu del club Joventut Valenciana i de l'Atlas Club i president de la Federació Catalana de Basquetbol del 1941 i fins al 1954. El seu mandat va destacar pel seu caràcter ferm i emprenedor, i va aconseguir que sorgissin equips a tots els racons de Catalunya,coincidint, a més, amb un espectacular domini dels equips catalans en el Campionat d'Espanya masculí, amb deu títols consecutius entre 1941 i 1950 (sis del FC Barça, dos del Laietà, un del Joventut i un del RCD Espanyol) i també amb el de la primera Lliga estatal oficiosa que es va jugar el 1946 i que va guanyar l'equip blaugrana. El 1954 va ser nomenat president honorari de la Federació Catalana i durant uns anys va ser també delegat a Catalunya de la Federació Espanyola de Basquetbol.

## Referències

* ↑ Enciclopèdia de l'Esport Català. Barcelona: Enciclopèdia Catalana, 2012. ISBN 978-84-412-2106-.
* ↑ Gallen Utset, Carles. Les Federacions Esportives catalanes i els seus presidents. Barcelona: UFEC, 2013. ISBN Gi.1233-2013.
* ↑ Arnau, E. 70 anys de bàsquet a Catalunya. Barcelona: Ronsel, 1993.
# Niesten (cràter marcià)

Niesten és un cràter d’impacte a Mart, situat al quadrangle Iapygia a 28,3° S de latitud i 302,3 °O de longitud. Mesura 115 quilòmetres de diàmetre i va rebre el nom de l’astrònom belga Louis Niesten. El nom va ser aprovat pel Grup de Treball per a la Nomenclatura del Sistema Planetari de la Unió Astronòmica Internacional (UAI) el 1973.

## Referències

* ↑ "Niesten (cràter marcià)". Gazetteer of Planetary Nomenclature. USGS Astrogeology Research Program. (anglès)
# Química biomimètica

La química biomimètica o química biònica és una branca de la ciència química situada en la frontera entre la química i la biologia, també és un mètode d'investigació científica que implica imitar les lleis de la naturalesa per crear nous compostos sintètics. La informació pot fluir en ambdues direccions. Serveix per ajudar a entendre com els sistemes biològics funcionen i també proporciona moltes de les eines que es necessiten per explorar i entendre la biologia en general. D'altra banda inspira nova química basada en els principis usats en la natura (el que seria específicament la química biomimètica, és a dir, etimològicament: la química que imita la vida.

## Exemple

Per exemple quan la humanitat va tractar de volar s'inspirà en els organismes voladors, ocells i insectes, i es va adonar que les ales eren la idea fonamental. Tanmateix quan els inventors tractaren de fer servir ales artificials varen descobrir que els detalls de les ales havien de ser modificats d'acord amb els principis de l'aerodinàmica. De la mateixa manera la biomimètica s'inspira en la química de la natura però modificant-la aplicant els coneixements científics.

## Referències

* ↑ Princeton edu pDF
* ↑ The journal of Biological Chemistry